ddrg/super_eurlex huggingface dataset:
RIALACHÁN CUR CHUN FEIDHME (AE) 2021/1062 ÓN gCOIMISIÚN

an 28 Meitheamh 2021

lena gceartaítear an leagan Sualainnise de Rialachán (AE) Uimh. 965/2012 lena leagtar síos ceanglais theicniúla agus nósanna imeachta riaracháin a bhaineann le hoibríochtaí aeir de bhun Rialachán (CE) Uimh. 216/2008 ó Pharlaimint na hEorpa agus ón gComhairle

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) 2018/1139 ó Pharlaimint na hEorpa agus ón gComhairle an 4 Iúil 2018 maidir le rialacha comhchoiteanna i réimse na heitlíochta sibhialta agus lena mbunaítear Gníomhaireacht Sábháilteachta Eitlíochta na hEorpa, agus lena leasaítear Rialachán (CE) Uimh. 2111/2005, Rialachán (CE) Uimh. 1008/2008, Rialachán (AE) Uimh. 996/2010, Rialachán (AE) Uimh. 376/2014 agus Treoir 2014/30/AE agus Treoir 2014/53/AE ó Pharlaimint na hEorpa agus ón gComhairle agus lena n-aisghairtear Rialachán (CE) Uimh. 552/2004 agus Rialachán (CE) Uimh. 216/2008 ó Pharlaimint na hEorpa agus ón gComhairle agus Rialachán (CEE) Uimh. 3922/91 ón gComhairle (1), agus go háirithe Airteagal 31 de,

De bharr an mhéid seo a leanas:

(1) Sa leagan Sualainnise de Rialachán (AE) Uimh. 965/2012 ón gCoimisiún (2) tá earráidí in Iarscríbhinn VII [Cuid-NCO], fochuid E, roinn 6, pointí NCO.SPEC.MCF.100, NCO.SPEC.MCF.110, NCO.SPEC.MCF.120 agus NCO.SPEC.MCF.125 agus in Iarscríbhinn VIII [Cuid-SPO], fochuid E, roinn 5, pointí SPO.SPEC.MCF.100 agus SPO.SPEC.MCF.125 maidir le ceannteidil mhíchearta agus le tagairt mhícheart.

(2) Ba cheart, dá bhrí sin, an leagan Sualainnise de Rialachán (AE) Uimh. 965/2012 a cheartú dá réir sin. Ní dhéantar difear do na leaganacha teanga eile.

(3) Tá na bearta dá bhforáiltear sa Rialachán seo i gcomhréir leis an tuairim ón gCoiste dá dtagraítear in Airteagal 127 de Rialachán (AE) 2018/1139,

TAR ÉIS AN RIALACHÁN SEO A GHLACADH:

Airteagal 1 (ní bhaineann sé leis an leagan Gaeilge)

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 28 Meitheamh 2021. Thar ceann an Choimisiúin An tUachtarán Ursula VON DER LEYEN

(1) IO L 212, 22.8.2018, lch. 1.

(2) Rialachán (AE) Uimh. 965/2012 ón gCoimisiún an 5 Deireadh Fómhair 2012 lena leagtar síos ceanglais theicniúla agus nósanna imeachta riaracháin a bhaineann le hoibríochtaí aeir de bhun Rialachán (CE) Uimh. 216/2008 ó Pharlaimint na hEorpa agus ón gComhairle (IO L 296, 25.10.2012, lch. 1).
RIALACHÁN TARMLIGTHE (AE) 2021/1087 ÓN gCOIMISIÚN

an 7 Aibreán 2021

lena leasaítear Rialachán (AE) 2018/1139 ó Pharlaimint na hEorpa agus ón gComhairle, a mhéid a bhaineann leis na tagairtí d’fhorálacha Choinbhinsiún Chicago a thabhairt cothrom le dáta

(Téacs atá ábhartha maidir le LEE)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) 2018/1139 ó Pharlaimint na hEorpa agus ón gComhairle an 4 Iúil 2018 maidir le rialacha comhchoiteanna i réimse na heitlíochta sibhialta agus lena mbunaítear Gníomhaireacht Sábháilteachta Eitlíochta an Aontais Eorpaigh, agus lena leasaítear Rialacháin (CE) Uimh. 2111/2005, (CE) Uimh. 1008/2008, (AE) Uimh. 996/2010, (AE) Uimh. 376/2014 agus Treoracha 2014/30/AE agus 2014/53/AE ó Pharlaimint na hEorpa agus ón gComhairle agus lena n-aisghairtear Rialacháin (CE) Uimh. 552/2004 agus (CE) Uimh. 216/2008 ó Pharlaimint na hEorpa agus ón gComhairle agus Rialachán (CEE) Uimh. 3922/91 ón gComhairle (1), agus go háirithe Airteagal 19(3) de,

De bharr an mhéid seo a leanas:

(1) Ba cheart aerárthaí, seachas aerárthaí gan foireann, maille lena n-innill, liáin, páirteanna agus trealamh neamhshuiteáilte, na ceanglais maidir le cosaint an chomhshaoil a chomhlíonadh. I Rialachán (AE) 2018/1139 déantar foráil dóibh trí thagairt a dhéanamh d’fhorálacha sonracha Choinbhinsiún Chicago, ina bhfuil na ceanglais sin.

(2) An 11 Márta 2020 ag an gcúigiú cruinniú den 219ú Seisiún dá cuid, ghlac Comhairle ICAO Leasú 13 ar Imleabhar I d’Iarscríbhinn 16, “Torann Aerárthaí”, a ghabhann le Coinbhinsiún Chicago, Leasú 10 ar Imleabhar II, “Astaíochtaí Innill Aerárthaí”, a ghabhann le Coinbhinsiún Chicago, agus Leasú 1 ar Imleabhar III “Astaíochtaí CO2 Eitleán” a ghabhann le Coinbhinsiún Chicago. Tháinig na leasuithe sin i bhfeidhm agus chun bheith infheidhme i ngach Ballstát an 1 Eanáir 2021.

(3) Ba cheart dá bhrí sin na tagairtí d’fhorálacha Choinbhinsiún Chicago a thabhairt cothrom le dáta, ba cheart Rialachán (AE) 2018/1139 a leasú dá réir.

(4) Tá na tuairimí dá bhforáiltear sa Rialachán seo bunaithe ar Thuairim Uimh. 3/2020 a d’eisigh Gníomhaireacht Sábháilteachta Eitlíochta an Aontais Eorpaigh (EASA) i gcomhréir le hAirteagal 76(1) de Rialachán (AE) 2018/1139,

TAR ÉIS AN RIALACHÁN SEO A GHLACADH:

Airteagal 1 In Airteagal 9(2) de Rialachán (AE) 2018/1139, cuirtear an méid seo a leanas in ionad na chéad fhomhíre: “Maidir le torann agus le hastaíochtaí, comhlíonfaidh na haerárthaí agus a n-innill, a liáin, a bpáirteanna agus a dtrealamh neamhshuiteáilte na ceanglais maidir le cosaint an chomhshaoil atá i Leasú 13 d’Imleabhar I, i Leasú 10 d’Imleabhar II, agus i Leasú 1 d’Imleabhar III, de réir mar is infheidhme iad ar fad an 1 Eanáir 2021, d’Iarscríbhinn 16 a ghabhann le Coinbhinsiún Chicago.”

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 7 Aibreán 2021. Thar ceann an Choimisiúin An tUachtarán Ursula VON DER LEYEN

(1) IO L 212, 22.8.2018, lch. 1.
(1)

Le Rialachán (CE) Uimh. 765/2006 ón gComhairle (2), déantar foráil maidir le cistí agus achmhainní eacnamaíocha de dhaoine, d’eintitis nó de chomhlachtaí atá freagrach as sáruithe tromchúiseacha ar chearta an duine nó as cos ar bolg ar an tsochaí shibhialta agus ar an bhfreasúra daonlathach, nó a mbaineann a ngníomhaíochtaí an bonn den daonlathas agus den smacht reachta sa Bhealarúis nó iad a thairbhíonn de réimeas Lukashenka nó a thacaíonn leis, agus déantar foráil maidir le toirmeasc a chur ar chistí nó ar acmhainní eacnamaíocha a chur ar fáil do na daoine, na heintitis nó na comhlachtaí sin. Forchuirtear toirmeasc leis freisin ar chúnamh teicniúil a sholáthar a bhaineann leis na hearraí agus an teicneolaíocht a liostaítear ar Liosta Comhchoiteann Míleata an Aontais Eorpaigh nó a bhaineann leis na hearraí sin a sholáthar, a mhonarú, a chothabháil nó a úsáid. Forchuirtear cosc ar threalamh a d’fhéadfaí a úsáid le haghaidh an diansmachta inmheánaigh a onnmhairiú chuig aon duine, eintiteas nó comhlacht sa Bhealarúis nó lena úsáid sa Bhealarúis, agus forchuirtear toirmeasc ar chúnamh teicniúil gaolmhar, seirbhísí bróicéireachta, maoiniú nó cúnamh airgeadais a sholáthar.
(5)

Aithníodh críocha na hÉireann, na Liotuáine, na Slóivéine agus na Slóvaice mar chriosanna cosanta sealadacha i ndáil le Erwinia amylovora (Burr.) Winsl. et al. go dtí an 30 Aibreán 2020. Ó thorthaí an tsuirbhé a chuir Éire, an Liotuáin, an tSlóivéin agus an tSlóvaic ar fáil in 2019 agus 2020, maidir le lotnaid choraintín na gcriosanna cosanta, lotnaid a aimsíodh i ráigeanna treallacha agus leithlisithe i gcodanna áirithe de na criosanna cosanta, dealraíonn sé go bhfuil sí díothaithe nó go bhfuil sí á díothú agus go bhfuil an chuid eile den chrios cosanta fós saor ón lotnaid sin. Léiríonn an fhaisnéis sin freisin nár thóg sé níos mó ná 2 bhliain an díothú ar ráigeanna a dhéanamh go dtí seo. Dá bhrí sin, ba cheart leanúint d’aitheantas a thabhairt do chríocha na hÉireann, na Liotuáine, na Slóivéine agus na Slóvaice mar chriosanna cosanta i ndáil le Erwinia amylovora (Burr.) Winsl. et al., gan aon teorainn ama.
(3)

Aon leasú ar chriosanna srianta I, II agus III in Iarscríbhinn I a ghabhann le Rialachán Cur Chun Feidhme (AE) 2021/605, ba cheart iad a bheith bunaithe ar an staid galair eipidéimeolaíoch maidir le fiabhras Afracach na muc sna limistéir atá buailte ag an ngalar sin agus ar staid eipidéimeolaíoch fhoriomlán fhiabhras Afracach na muc sa Bhallstát lena mbaineann, ar an leibhéal riosca maidir le leathadh breise an ghalair sin, ar phrionsabail agus critéir atá bunaithe ar an eolaíocht i dtaca le criosú a shainiú go geografach de bharr fhiabhras Afracach na muc, agus ar threoirlínte an Aontais a comhaontaíodh leis na Ballstáit ag an mBuanchoiste um Plandaí, Ainmnithe, Bia agus Beatha, treoirlínte atá ar fáil ar shuíomh gréasáin an Choimisiúin (5). Ba cheart a chur san áireamh sna leasuithe sin freisin caighdeáin idirnáisiúnta, cuir i gcás an Cód um Shláinte na nAinmhithe Talún (6) ón Eagraíocht Dhomhanda um Shláinte Ainmhithe (Cód OIE), agus an bonn cirt atá leis an gcriosú a thug údaráis inniúla náisiúnta na mBallstát lena mbaineann.
(5)

I gcomhréir le hAirteagal 12(1) de Rialachán (CE) Uimh. 1107/2009, scaip an tÚdarás an tuarascáil athbhreithnithe maidir le measúnú ar athnuachan ar an iarratasóir agus ar na Ballstáit chun barúlacha a fháil agus chuir sé ar fáil don phobal í. I gcomhréir le hAirteagal 12(3) de Rialachán (CE) Uimh. 1107/2009, iarradh faisnéis bhreise ar an iarratasóir. Rinne an Fhrainc meastóireacht ar an bhfaisnéis bhreise agus chuir sí tuarascáil athbhreithnithe maidir le measúnú ar athnuachan faoi bhráid an Choimisiúin agus an Údaráis an 28 Feabhra 2019.
RIALACHÁN CUR CHUN FEIDHME (AE) 2021/612 ÓN gCOMHAIRLE

an 15 Aibreán 2021

lena gcuirtear Rialachán (AE) 2016/1686 chun feidhme lena bhforchuirtear bearta sriantacha breise in aghaidh ISIL (Da’esh) agus Al- Qaeda, agus daoine nádúrtha agus dlítheanacha, eintitis nó comhlachtaí a bhaineann leo

Tá Comhairle an Aontais Eorpaigh,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) 2016/1686 ón gComhairle an 20 Meán Fómhair 2016 lena bhforchuirtear bearta sriantacha breise in aghaidh ISIL (Da’esh) agus Al-Qaeda, agus daoine nádúrtha agus dlítheanacha, eintitis nó comhlachtaí a bhaineann leo (1), agus go háirithe Airteagal 4(1) de,

Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,

De bharr an mhéid seo a leanas:

(1) An 20 Meán Fómhair 2016, ghlac an Chomhairle Rialachán (AE) 2016/1686.

(2) I bhfianaise na bagartha leanúnaí ó ISIL (Da’esh) agus ó Al-Qaeda agus ó dhaoine nádúrtha agus dlítheanacha, eintitis nó comhlachtaí a bhaineann leo, ba cheart duine amháin a chur le liosta na ndaoine nádúrtha agus dlítheanacha, na n-eintiteas agus na gcomhlachtaí a leagtar amach in Iarscríbhinn I a ghabhann le Rialachán (AE) 2016/1686.

(3) Dá bhrí sin, ba cheart Rialachán (AE) 2016/1686 a leasú dá réir sin,

TAR ÉIS AN RIALACHÁN SEO A GHLACADH:

Airteagal 1 Leasaítear Iarscríbhinn I a ghabhann le Rialachán (AE) 2016/1686 mar a leagtar amach san Iarscríbhinn a ghabhann leis an Rialachán seo.

Airteagal 2 Tiocfaidh an Rialachán seo i bhfeidhm ar dháta a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 15 Aibreán 2021. Thar ceann na Comhairle An tUachtarán A. P. ZACARIAS

(1) IO L 255, 21.9.2016, lch. 1.
(5)

An fhaisnéis a bhailigh an Coimisiún tríd an sásra údaraithe onnmhairiúcháin a cuireadh ar bun le Rialachán Cur Chun Feidhme (AE) 2021/111 agus a buanaíodh le Rialachán Cur Chun Feidhme (AE) 2021/442 agus trí shonraí custaim, léiríodh go bhféadfar na honnmhairí atá faoi réir an tsásra údaraithe a sheoladh trí thíortha atá díolmhaithe go dtí seo ón gceanglas maidir le húdarú onnmhairiúcháin, rud a fhágann nach féidir an leibhéal trédhearcachta is gá a bhaint amach. Ba cheart, dá bhrí sin, na díolúintí sin a chur ar fionraí go sealadach.
RIALACHÁN CUR CHUN FEIDHME (AE) 2021/538 ÓN gCOMHAIRLE

an 26 Márta 2021

lena gcuirtear chun feidhme Airteagal 21(2) de Rialachán (AE) 2016/44 a bhaineann le bearta sriantacha i bhfianaise na staide sa Libia

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) 2016/44 ón gComhairle an 18 Eanáir 2016 a bhaineann le bearta sriantacha i bhfianaise na staide sa Libia agus lena n-aisghairtear Rialachán (AE) Uimh. 204/2011 (1), agus go háirithe Airteagal 21(2) de,

Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,

De bharr an mhéid seo a leanas:

(1) An 18 Eanáir 2016, ghlac an Chomhairle Rialachán (AE) 2016/44.

(2) Ar bhonn athbhreithniú ón gComhairle, ba cheart iontráil a bhaineann le duine amháin a scriosadh.

(3) Ba cheart, dá bhrí sin, Iarscríbhinn III a ghabhann le Rialachán (AE) 2016/44 a leasú dá réir,

TAR ÉIS AN RIALACHÁN SEO A GHLACADH:

Airteagal 1 Leasaítear Iarscríbhinn III a ghabhann le Rialachán (AE) 2016/44 i gcomhréir leis an Iarscríbhinn a ghabhann leis an Rialachán seo.

Airteagal 2 Tiocfaidh an Rialachán seo i bhfeidhm an 3 Aibreán 2021.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 26 Márta 2021. Thar ceann na Comhairle An tUachtarán A. P. ZACARIAS

(1) IO L 12, 19.1.2016, lch. 1.
RIALACHÁN (AE) 2021/445 ÓN gCOMHAIRLE

an 12 Márta 2021

lena n-aisghairtear Rialachán (AE) Uimh. 270/2011 a bhaineann le bearta sriantacha atá dírithe ar dhaoine, ar eintitis agus ar chomhlachtaí áirithe i bhfianaise na staide san Éigipt

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 215 de,

Ag féachaint do Chinneadh (CBES) 2021/449 an 12 Márta 2021 ón gComhairle lena n-aisghairtear Cinneadh 2011/172/CBES a bhaineann le bearta sriantacha atá dírithe ar dhaoine, ar eintitis agus ar chomhlachtaí áirithe i bhfianaise na staide san Éigipt (1),

Ag féachaint don togra comhpháirteach ó Ardionadaí an Aontais do Ghnóthaí Eachtracha agus don Bheartas Slándála agus ón gCoimisiún Eorpach,

De bharr an mhéid seo a leanas:

An 21 Márta 2011, ghlac an Chomhairle Cinneadh 2011/172/CBES (2) .

An 12 Márta 2021, ghlac an Chomhairle Cinneadh (CBES) 2021/449 , lena n-aisghairtear Cinneadh 2011/172/CBES.

TAR ÉIS AN RIALACHÁN SEO A GHLACADH:

Airteagal 2

Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.
RIALACHÁN (AE) 2021/375 ÓN gCOIMISIÚN

an 24 Feabhra 2021

lena mbunaítear cosc iascach le haghaidh troisc i limistéir 1 agus 2b i gcás soithí a bhfuil bratach Bhallstát áirithe ar foluain acu

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (CE) Uimh. 1224/2009 ón gComhairle an 20 Samhain 2009 lena mbunaítear córas rialaithe Aontais d’fhonn comhlíonadh rialacha an chomhbheartais iascaigh a áirithiú (1), agus go háirithe Airteagal 36(2) de,

De bharr an mhéid seo a leanas:

(1) Leagtar síos le Rialachán (AE) 2021/92 ón gComhairle (2) cuótaí le haghaidh 2021.

(2) De réir na faisnéise a fuair an Coimisiún, tá an cuóta a chionroinntear ar “na Ballstáit eile” le haghaidh 2021 ídithe ag gabhálacha an stoic trosc i limistéir 1 agus 2b a rinne soithí a bhfuil bratach Bhallstát áirithe ar foluain acu nó atá cláraithe sna Ballstáit sin.

(3) Is gá, dá bhrí sin, toirmeasc a chur ar ghníomhaíochtaí áirithe iascaireachta a bhaineann leis an stoc sin,

TAR ÉIS AN RIALACHÁN SEO A GHLACADH:

Airteagal 1 Ídiú cuótaí Maidir leis an gcuóta iascaireachta a chionroinntear le haghaidh 2021 ar na Ballstáit atá ag iascaireacht faoin gcuóta “Ballstáit eile” le haghaidh an stoic trosc i limistéir 1 agus 2b dá dtagraítear san Iarscríbhinn, measfar é a bheith ídithe ón dáta a leagtar amach san Iarscríbhinn sin.

Airteagal 2 Toirmisc Cuirfear toirmeasc, ón dáta a leagtar amach san Iarscríbhinn, ar ghníomhaíochtaí iascaireachta a bhaineann leis an stoc dá dtagraítear in Airteagal 1, ar gníomhaíochtaí iad a dhéanann soithí a bhfuil bratach na mBallstát atá ag iascaireacht faoin gcuóta “Ballstáit eile” ar foluain acu nó atá cláraithe sna Ballstáit atá ag iascaireacht faoin gcuóta “Ballstáit eile”. Go háirithe, beidh toirmeasc ar éisc, ón stoc sin a ghabh na soithí sin, a choinneáil ar bord, a athlonnú, a thrasloingsiú, nó a thabhairt i dtír tar éis an dáta sin.

Airteagal 3 Teacht i bhfeidhm Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 24 Feabhra 2021. Thar ceann an Choimisiúin, Ar son an Uachtaráin, Virginijus SINKEVIČIUS Comhalta den Choimisiún

(1) IO L 343, 22.12.2009, lch. 1.

(2) Rialachán (AE) 2021/92 ón gComhairle an 28 Eanáir 2021 lena socraítear le haghaidh 2021 na deiseanna iascaireachta le haghaidh stoic éisc áirithe agus grúpaí stoc éisc, is infheidhme in uiscí an Aontais agus, i gcás soithí iascaireachta de chuid an Aontais, in uiscí áirithe nach uiscí de chuid an Aontais iad (IO L 31, 29.1.2021, lch. 31).
(2)

I gcomhréir le hAirteagal 7(2) de Rialachán Tarmligthe (AE) Uimh. 1062/2014, ghlac an Coiste um Tháirgí Bithicíde (3) an tuairim ón nGníomhaireacht Eorpach Ceimiceán (“an Ghníomhaireacht”) an 16 Feabhra 2016 , ag féachaint do chonclúidí an údaráis inniúil meastóireachta. Baineadh de thátal as an tuairim sin go bhféadfaí a bheith ag súil go gcomhlíonfaidh táirgí bithicíde de chineál táirge 2 a bhfuil aigéad citreach iontu ceanglais Airteagal 5 de Threoir 98/8/CE ó Pharlaimint na hEorpa agus ón gComhairle (4) arbh iad na ceanglais a bhí infheidhme maidir le scrúdú a dhéanamh ar an iarratas ar aigéad citreach a fhormheas i gcomhréir le hAirteagal 90(2) de Rialachán (AE) Uimh. 528/2012.
(10)

Leasaítear Iarscríbhinn XII mar a leanas: (a) cuirtear an méid seo a leanas in ionad an bhosca “Áit tionscnaimh” sna táblaí a thagraíonn do na taraifchuótaí a bhfuil na sraithuimhreacha 09.4067, 09.4068, 09.4069, 09.4070 agus 09.4422 acu: “Áit tionscnaimh Gach tríú tír ach amháin an Ríocht Aontaithe” (b) leasaítear mar a leanas na táblaí a thagraíonn do na taraifchuótaí a bhfuil na sraithuimhreacha 09.4213, 09.4216, 09.4260 agus 09.4412 acu: (i) cuirtear an méid seo a leanas in ionad an bhosca “Áit tionscnaimh”: “Áit tionscnaimh Gach tríú tír ach amháin an Bhrasaíl, an Téalainn agus an Ríocht Aontaithe” (ii) cuirtear an méid seo a leanas in ionad an bhosca “Iontrálacha sonracha atá le déanamh ar an iarratas ar cheadúnas agus ar an gceadúnas”: Iontrálacha sonracha atá le déanamh ar an iarratas ar cheadúnas agus ar an gceadúnas I Roinn 24 den cheadúnas beidh an ráiteas “Ná húsáidtear le haghaidh táirgí de thionscnamh na Brasaíle, na Téalainne ná na Ríochta Aontaithe” (c) leasaítear an tábla a thagraíonn don taraifchuóta a bhfuil an tsraithuimhir 09.4218 aige mar a leanas: (i) cuirtear an méid seo a leanas in ionad an bhosca “Áit tionscnaimh”: “Áit tionscnaimh Gach tríú tír ach amháin an Bhrasaíl agus an Ríocht Aontaithe” (ii) cuirtear an méid seo a leanas in ionad an bhosca “Iontrálacha sonracha atá le déanamh ar an iarratas ar cheadúnas agus ar an gceadúnas”: “Iontrálacha sonracha atá le déanamh ar an iarratas ar cheadúnas agus ar an gceadúnas I Roinn 24 den cheadúnas beidh an ráiteas ‘Ná húsáidtear le haghaidh táirgí de thionscnamh na Brasaíle ná na Ríochta Aontaithe” (d) leasaítear na táblaí a thagraíonn do na taraifchuótaí a bhfuil na sraithuimhreacha 09.4263, 09.4264 agus 09.4265 acu mar a leanas: (i) cuirtear an méid seo a leanas in ionad an bhosca “Áit tionscnaimh”: “Áit tionscnaimh Gach tríú tír ach amháin an Téalainn agus an Ríocht Aontaithe” (ii) cuirtear an méid seo a leanas in ionad an bhosca “Iontrálacha sonracha atá le déanamh ar an iarratas ar cheadúnas agus ar an gceadúnas”: “Iontrálacha sonracha atá le déanamh ar an iarratas ar cheadúnas agus ar an gceadúnas I Roinn 24 den cheadúnas beidh an ráiteas ‘Ná húsáidtear le haghaidh táirgí de thionscnamh na Téalainne ná na Ríochta Aontaithe”
(8)

Tar éis Rialachán Tarmligthe (AE) 2020/784 a ghlacadh, cuireadh an Coimisiún ar an eolas faoi go raibh an ceanglas a leagadh síos maidir le hionradaíocht ianúcháin suas le 400 cileagrae a dhéanamh sa phróiseas táirgthe, go raibh sé ró-shonrach chun a chomhlíonta ag na hoibreoirí agus ró-shonrach a mhéid a bhaineann le seiceáil ag na húdaráis ar an gcomhlíonadh. Dá bhrí sin, ba cheart an tagairt do 400 cileagrae a scriosadh.
(8)

leasaítear Airteagal 9 mar a leanas: (a) cuirtear an méid seo a leanas in ionad mhír 1: “1. Lorgóidh an Coimisiún faisnéis agus tuairimí maidir le leasanna eacnamaíocha an Aontais in earnálacha sonracha earraí nó seirbhísí, nó maidir le gnéithe sonracha de chearta maoine intleachtúla a bhaineann le trádáil, i gcur i bhfeidhm an Rialacháin seo, trí fhógra in Iris Oifigiúil an Aontais Eorpaigh nó trí mhodhanna cumarsáide poiblí oiriúnacha eile, lena gcuirtear in iúl an tréimhse ina bhfuil ionchur le tíolacadh. Cuirfidh an Coimisiún an t-ionchur arna fháil san áireamh.”; (b) cuirtear an mhír seo a leanas isteach: “1a. I gcás ina mbeartóidh an Coimisiún bearta de bhun phointe (ba) nó (bb) d’Airteagal 5(1), cuirfidh sé geallsealbhóirí, go háirithe comhlachais tionscail, a ndéanann bearta féideartha beartais tráchtála difear dóibh agus údaráis phoiblí na mBallstát a bhfuil baint acu le reachtaíocht lena rialaítear na réimsí lena mbaineann a fhoirmliú nó a chur chun feidhme ar an eolas agus rachaidh sé i mbun comhairliúcháin leo. Gan moill mhíchuí a chur ar ghlacadh beart den sórt sin, lorgóidh an Coimisiún, go háirithe, faisnéis maidir leis na nithe seo a leanas: (a) tionchar beart den sórt sin ar sholáthraithe seirbhíse tríú tír nó sealbhóirí cirt ar náisiúnaigh iad den tríú tír lena mbaineann agus ar iomaitheoirí, úsáideoirí nó tomhaltóirí seirbhísí den sórt sin nó sealbhóirí ceart maoine intleachtúla san Aontas; (b) idirghníomhú beart den sórt sin le rialacháin ábhartha na mBallstát; (c) an t-ualach riaracháin a d’fhéadfadh a bheith ann mar thoradh ar bhearta den sórt sin. Tabharfaidh an Coimisiún lánaird ar an bhfaisnéis a bhailítear le linn comhairliúcháin den sórt sin. Cuirfidh an Coimisiún anailís ar fáil do na Ballstáit ar na bearta atá beartaithe agus an dréachtghníomh cur chun feidhme á mholadh aige de bhun Airteagal 8.”;
(6)

A mhéid a bhaineann le cásanna ina bhfuil an Coimisiún le Rialachán a ghlacadh lena bhforálfar nach ndéanfar formheas substainte gníomhaí dá dtagraítear san Iarscríbhinn a ghabhann leis an Rialachán seo a athnuachan toisc nach gcomhlíontar na critéir formheasa, is é an dáta atá le socrú ag an gCoimisiún mar dháta éaga an dáta céanna sin a bhí ann roimh an Rialachán seo nó dáta theacht i bhfeidhm an Rialacháin lena bhforáiltear nach ndéanfar formheas na substainte gníomhaí a athnuachan, cibé dáta acu sin is déanaí. A mhéid a bhaineann le cásanna ina bhfuil an Coimisiún le Rialachán a ghlacadh lena bhforálfar le haghaidh athnuachan substainte gníomhaí dá dtagraítear san Iarscríbhinn a ghabhann leis an Rialachán seo, féachfaidh an Coimisiún leis an dáta cur i bhfeidhm is luaithe is féidir a shocrú, de réir mar is iomchuí sna himthosca.